ก่อนหน้านี้มีอาการปวดหูและหูอื้อด้านซ้าย จึงไปหาที่โรงพยาบาลเอกชนแห่งนึงย่านวิภาวดีค่ะ นัดทั้งหมด สี่ครั้ง และให้กินยาแก้อักเสบ/ปฏิชีวนะมาตลอด วินิจฉัยอาการคือหูชั้นนอกอักเสบ และให้ยามาทาน**เพิ่มเติมเรื่องยายาตัวแรกที่กินจำชื่อไม่ได้ แต่เป็นสีขาวเม็ดใหญ่ๆค่ะ กินครั้งละ1เม็ด พอผ่านไป1อาทิตย์ไม่ดีขึ้นเลย เลยเปลี่ยนยาให้เป็นชื่อ POTRIM และจ่ายยามาติดต่อกันประมาณเกือบสองอาทิตย์ที่ไปหา และสุดท้ายให้ยาเพิ่มมาเป็นตัว PredSOMED ทานคู่กับ POTRIM ค่ะ ระหว่างไปหาได้มีการดูดขี้หู และเบื้องต้นหายอื้อแล้ว และเลยไม่นัดต่อแต่พอกินยาหมดแผง หายหูอื้อนะคะ แต่ไม่รู้สึกว่าหายปวดเลยค่ะ อาการปวดตุบๆจี๊ดๆมาโดยตลอด จนช่วงนี้ปวดหูถี่มากจนปวดไปถึงหัวด้านหลังหู รู้สึกเหมือนปวดเส้นเลือดจี๊ดๆ ตลอดเวลา เป็นๆหายๆ และคลำดูบริเวณหลังหู (ด้านบนกราม) มีก้อนๆอยู่ค่ะไม่แน่ใจว่าอันนี้คือยังรักษาไม่หาย หรือว่าเป็นอะไรรึป่าวคะ
สวัสดีค่ะ อาการปวดหูและหูอื้อด้านซ้ายอาจมีสาเหตุมาจาก ภาวะหูชั้นนอกอักเสบ หูชั้นกลางอักเสบ รูขุมขนหรือผิวหนังบริเวณหูรอบนอกมีการติดเชื้อแบคทีเรียหรือเชื้อรา หรืออาจเกิดจากการมีการติดเชื้อในช่องคอหรือช่องจมูกแล้วลามมาที่บริเวณในช่องหูได้โดยจากยาที่แพทย์ให้มาน่าจะเป็นกลุ่มยาฆ่าเชื้อและลดการอักเสบ ร่วมกับมีการดูดขี้หูออกให้ ซึ่งการมีขี้หูอุดตันอาจเป็นสาเหตุทำให้ปวดหูและหูอื้อได้บ่อยๆเช่นกันหลังกินยาจนหมดแล้ว หากอาการยังไม่ดีขึ้น ควรกลับไปตรวจซ้ำ เพราะอาจต้องมีการส่งพบแพทย์เฉพาะทางที่เกี่ยวข้องหรือมีการตรวจเพิ่มเติมที่จำเป็น เช่นการตรวจประสาทหู ตรวจการได้ยิน หรือตรวจร่างกายระบบประสาทอื่นๆร่วมด้วยต่อไป